**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/818-22/2021.

**94/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**a Tiszavasvári központi háziorvosi ügyelet valamint a járóbeteg ellátás szakorvosi és nem szakorvosi ellátására vonatkozó közbeszerzési eljárásának kiírásáról és a feladatellátással kapcsolatos szerződések jóváhagyásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**I. Elfogadom** a Tiszavasvári járóbeteg ellátás szakorvosi és nem szakorvosi ellátásainak és a Tiszavasvári központi háziorvosi ügyeleti ellátás közbeszerzési eljárására irányuló ajánlattételi felhívását a határozat 1. melléklete szerinti tartalommal.

**II.1.Döntök arról**, hogy eredményes és érvényes közbeszerzési eljárás esetén a **járóbeteg szakorvosi** ellátást jelen határozat 2*.* mellékletében foglalt **feladatellátási szerződés alapján kívánom biztosítani**, azzal, hogy a nyertes ajánlatevővel jelen határozat 2. mellékletét képező feladatellátási szerződést megkötöm.

II.2. Döntök arról, hogy a járóbeteg szakorvosi feladatellátáshoz szükséges helyiségeket – érvényes és eredményes közbeszerzési eljárás esetén - a nyertes ajánlattevő részére bérbe adom jelen határozat 3. melléklete szerinti tartalommal**.**

III. **Döntök arról**, hogy eredményes és érvényes közbeszerzési eljárás esetén a **járóbeteg nem szakorvosi (fizioterápa)** ellátást jelen határozat 4*.* mellékletében foglalt **feladatellátási szerződés alapján kívánom biztosítani**, azzal, hogy a nyertes ajánlatevővel jelen határozat 4. mellékletét képező feladatellátási szerződést megkötöm.

**IV.1. Döntök arról**, hogy eredményes és érvényes közbeszerzési eljárás esetén a központi háziorvosi ügyeleti ellátást jelen határozat 5*.* mellékletében foglalt **feladatellátási szerződés alapján kívánom biztosítani**, azzal, hogy a nyertes ajánlatevővel jelen határozat 5. mellékletét képező feladatellátási szerződést megkötöm.

**IV.2.Döntök arról, hogy a 4440 Tiszavasvári, Kossuth u. 4. szám alatti 2852 hrsz-ú ingatlanból** a Tiszavasvári központtal, Tiszavasvári és Szorgalmatos Önkormányzatok illetékességi területére kiterjedőenaz Egészségügyi ellátás folyamatos működtetésének egyes szervezési kérdéseiről szóló 47/2004 (V.ll.) ESzCsM. rendelet szerint működő **központi háziorvosi ügyeletifeladatellátáshoz szükséges helyiségeket – érvényes és eredményes közbeszerzési eljárás esetén - a nyertes ajánlattevő részére ingyenes használatba adom jelen határozat 6. melléklete szerinti tartalommal.**

**INDOKOLÁS**

Tiszavasvári Város Önkormányzata (továbbiakban: önkormányzat) és a ROJKÓ-MED Tanácsadó és Szolgáltató Kft. között a központi háziorvosi ügyeleti feladatok ellátására kötött szerződés 2021. június 30. napján, míg a járóbeteg szakorvosi feladatainak ellátására kötött feladatellátási szerződés 2021. július 12. napján lejár.

Az önkormányzat és Rehabilitációs Team Szolgáltató Kft. között a járóbeteg nem szakorvosi (fizioterápia) feladatellátásra kötött szerződés 2021. július 12. napján lejár.

Mind a központi orvosi ügyeleti, mind pedig a járóbeteg ellátás szakorvosi és nem szakorvosi ellátás folyamatosságának biztosítása érdekében szükséges a közbeszerzési eljárást lefolytatni. Az ajánlatételi felhívás jelen határozat 1. mellékletét képezi.

A közbeszerzésekről szóló 2015. évi CXLIII. tv. (továbbiakban: Kbt.) 112.§ (1) bekezdés b) pontja értelmében nyílt eljárás lefolytatása szükséges.

Jelen közbeszerzési felhívásban egy eljárás keretében, de 3 részre bontva kerül kiírásra, a járóbeteg szakorvosi feladatellátás, a járóbeteg nem szakorvosi ellátás (fizioterápia) és a központi háziorvosi ügyeleti ellátás.

Mindegyik rész esetében 5-5-5 éves (60 hónap) határozott időtartamra szóló feladatellátási szerződés kerül megkötésre a nyertes ajánlattevővel.

A járóbeteg szakorvosi ellátás és a járóbeteg nem szakorvosi (fizioterápa) ellátás a jelenleg hatályos működési engedélyben szereplő óraszámoknak megfelelően került meghatározásra az ajánlattételi felhívásban.

A feladatellátáshoz szükséges helyiségek használati, illetve bérleti szerződés alapján kerülnek biztosításra a nyertes ajánlattevő részére.

A határozat mellékletét képező feladatellátási szerződések részletesen tartalmazzák a nyertes ajánlattevő kötelezettségeit.

A háziorvosi ügyeleti feladatellátását legkorábban 2021. július 1. napjával, a járóbeteg szakorvosi ellátás és a járóbeteg nem szakorvosi (fizioterápa) ellátást legkorábban 2021. július 13. napján kezdheti meg nyertes ajánlattevő. A feladatellátás megkezdésének feltétele mindhárom rész esetében a feladatellátáshoz szükséges végleges működési engedély megszerzése és a finanszírozási szerződés megkötése.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 9.

**Szőke Zoltán**

**polgármester**